יום שישי, ‏‏06/11/2014 מספר 10

**לחברים שלום**

**ספורט** – מתקני הספורט בטבע הושלמו לשמחת המשתמשים – כן ירבו.

**בחצר** – נעשות פעולות חידוש של פרחי וצמחי חורף בעזרת עובדי הנוי המסורים.

**ברווחה** – נעשים שינויים אירגוניים בבית הבריאות

 (הרחבה בעניין זה בהמשך הדף).

**חשמל** – לאחר קבלת היתר המותנה ברישיון מחלק חשמל הסטורי, אנו נערכים בקצב מוגבר להפעלת חברת חלוקת החשמל כבר ב-1/1/15.

**צמיחה דמוגרפית** – ההנהלת וצוות צמיחה דמוגרפית קיבלו מספר החלטות לעדכון מתווה הקליטה וחלוקת הסמכויות בין הגורמים השונים העוסקים בקליטה. ההצעות יובאו להחלטת האסיפה הכללית.

**תקציב** – לקראת הכנת הצעת התקציב לשנת 2015 עוסקים בעלי התפקידים והנהלת חשבונות בהכנת התקציב, גם בענפים וגם בקהילה. ריכוז מאמץ זה בחודשיים הקרובים יתכן וידחה עיסוק בנושאים אחרים.

**גרעין "צבר" –** אנו בודקים אפשרות לתגבר את גרעין 'צבר' הקיים בקבוצה נוספת כבר בחורף הקרוב. ההנהלה תקיים בקרוב דיון על כך.

**אסיפת חברים 27/10/14 –**

1. **בחירת וועדת תכנון.**

בתאריכים 30-31/10/14, התקיימה קלפי לבחירת וועדת תכנון.

תוצאות הקלפי:

לריכוז הוועדה נבחר – **עמרי הדס.**

לחברי הוועדה נבחרו – **ניר דפנא, רועי דפנא, חבצלת, חנה ישבי, רפי רפאלי.**

תודות רבות לחברי הוועדה היוצאת, על השקעת הזמן והתרומה למעוז בתחומי אחריות הוועדה השונים.

ברכות לחברים החדשים ולחברים הממשיכים בוועדה מהוועדה הקודמת,

להמשך פיתוח התשתיות וקידום מעוז בתחומי הוועדה השונים.

1. **בחירה מחדש של הנהלת 'קרן המילואים'.**

בתאריכים 30-31/10/14, התקיימה קלפי לבחירה מחדש של הנהלת 'קרן המילואים'.

נבחרה ההנהלה הבאה:

מרכזת – **חנה ישבי.**

חברים בהנהלה – **שולה עובד, עמרי הדס, זאב צם, חוה נהיר, ערן גליק** (נציג חיצוני – המלווה החברתי מטעם התק"צ).

**וברווחה בהרחבה**

השבוע אנו נפרדנו מצוות המטפלות המסור של בית הבריאות.

**שילה,אליס,חסנה ולנה**, אשר עבדו בביתנו שנים ארוכות ולא קלות..: נפרדים אנו מהן בצער.

בית הבריאות משתנה והופך להיות משפחתון לדיירים אשר גרים בו.

הנהלת הקהילה במעוז בדקה משך תקופה ארוכה את החלופות לבית הסעודי –אשר קשה היה לקיימו מבחינה כלכלית.

החלופה שהנהלת הקהילה בחרה הינו משפחתון/דיור מוגן המשמש בית לוויין לקהילה כולה:

1. במשפחתון עובדות 2 עובדות זרות בהנהגת אם הבית החדשה: נעה מוסק מהישוב החדש "שלפים" אשר תהיה כפופה למרכזת בריאות ורווחה וכן למנהל הקהילה.
2. נערך תקנון חדש למשפחתון-דיור מוגן של מעוז אשר יאושר בהנהלת הקהילה ויפורסם לציבור.
3. המשפחתון ייתן מענה ככל הניתן למטופלים זמניים וכן יאפשר עזרה והכוונה לחברים אשר זקוקים לעזרה ביתית.

אנו מקווים שנצליח לעבור את שלב השינוי בכמה שפחות קשיים

ובעיקר אנו מקווים שדיירי הבית ומשפחותיהם יסתגלו לשינוי וגם יצליחו ליהנות מהשינוי.

אנו מקוים שחברי מעוז הזקוקים לתמיכה יוכלו להמשיך ולקבלה בביתם באופן הכי מכבד שהקהילה שלנו יכולה ומחויבת לתת.

נמשיך ונעדכן, בהצלחה לכולנו

 **מנהל הקהילה וצוות השינוי של בית הבריאות.**



**מזל-טוב**

**לבר ויאיר**

**לנישואיכם**

**ברכות חמות**

**לדורית ואיציק ששון**

**ליעל דגן,**

**ולכל בני המשפחות**



מזל-טוב

לריקל וזיו כהן

להולדת הבת

**רומי**

לחנה ועזרא כהן

להולדת הנכדה

ברכות לכל המשפחה



מזל-טוב

לעמליה ואיציק מורדכייב

להולדת הבת

ברכות לכל המשפחה

**תכנית תרבות במעוז, לחדש נובמבר 14**

**שישבת 14-15.11** – טיול משק לאזור דרום הארץ.

נרשמו לטיול כתשעים ילדים, נוער ובוגרים. בהצלחה !

**שישי 21.11** – "קבלת שישי" ב"קפה גלריה" –

לכל אנשי מעוז ונעריה.

שעה 20.15 – מיני תופינים ושתיה חמה,

שעה 20.45 – פגישה עם: יפתח אופק על היצירה –

"ליל חניה"  מאת: נתן אלתרמן.

(פרטים יפורסמו  לתאי הדאר - בהזמנה לקבלת השישי)

**יום שני 24.11** – "הלבנה בחידושה" – ערב אזורי לנשים לחדש כסלו.

המנחה: דותן אריאלי-נשר.

יתקיים "בקפה גלריה".

(פרטים בהזמנת התרבות של המועצה האזורית, אשר חולקה לתאי הדאר).

**יום שישי בבקר, 28.11** – יום עיון לחברים חדשים במעוז ולתושבים –

בהפקת צוות צמ"ד ותרבות מעוז.

(הזמנות חולקו לקהל היעד בתאי הדאר ובאימלים).

**תחזית לדצמבר 14**

**8.12** – ערב הכנת חנוכיות למשפחה, ליבוב לביבות – פרוזדור לחג.

**16.12** – ערב חג החנוכה: מרוץ הלפיד ב"סובב מעוז",

טקס ומסיבה בח"א לנר ראשון של החג.

**19.12** – הפסטיעוז !

**22.12** – ערב לנשות מעוז והדלקת נרות חנוכה.

\*פרטים עוד יפורסמו.

**גשם**

**התחילה העונה**

**ירדו 44 מ"מ**

שנתברך בשנה גשומה

טובה לחקלאות

ולטבע היפה שלנו

**שבת שלום**

**המזכירות**